
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1983 

31 Δεκεμβρίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση στο Δήμο Ευδήλου ίδιου Νομικού Προσώπου 
με την επωνυμία «ΣΧΟΛΙΚΗ ΕΠΙΤΡΟΠΗ ΝΗΠΙΑΓΩ¬ 


ΓΕΙΟΥ ΕΥΔΗΛΟΥ». 1 

Σύσταση αμιγούς Αναπτυξιακής Επιχείρησης με την 
επωνυμία «Αναπτυξιακή Επιχείρηση Δήμου Βλα- 

χέρνας». 2 

Τροποποίηση και συμπλήρωση της υπ’ αριθ. πρωτ. 


6730/12.8.2003 απόφασης περί ορισμού εισηγητών 
και παροχής εξουσιοδότησης υπογραφής «Με εντο¬ 
λή Γενικού Γραμματέα» αποφάσεων, εγγράφων και 
άλλων πράξεων της Περιφέρειας στο Γ ενικό Διευ¬ 
θυντή και τους Προϊσταμένους Δ/νσεων και Τμημά- 
τωντων Υπηρεσιών της Περιφέρειας Κρήτης, όπως 
τροποποιήθηκε με την οικ 8548/14.4.2004 απόφαση 3 


Ορισμός Επιτροπής στη Νομαρχίας Θεσσαλονίκης... 4 
Χορήγηση άδειας άσκησης επαγγέλματος Φυσικού 
Νοσοκομείων Ακτινοφυσικού Ιατρικής στην Κων¬ 
σταντίνα Καραβά του Κων/νου. 5 

ΔΙΟΡΘΩΣΕΙΣ ΣΦΑΛΜΑΤΩΝ 


Διόρθωση σφάλματος στην υπ’ αριθμ. 12854/ 
8.11.2004 απόφαση της Περιφέρειας Ανατολικής 
Μακεδονίας - Θράκης. 6 


ΑΠΟΦΑΣΕΙ Σ 

Αριθ. 4452 (1) 

Σύσταση στο Δήμο Ευδήλου ίδιου Νομικού Προσώπου με 
την επωνυμία «ΣΧΟΛΙΚΗ ΕΠΙΤΡΟΠΗ ΝΗΠΙΑΓΩΓΕΙΟΥ 
ΕΥΔΗΛΟΥ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΒΟΡΕΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του Ν. 2503/1997 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις» καθώς και τις 
όμοιες του Ν. 2539/1997. 


2. Τις διατάξεις των παραγράφων 8-15 του άρθρου 5 
του Ν. 1894/1990 «Γιατην Ακαδημία Αθηνών και άλλες εκ¬ 
παιδευτικές διατάξεις καθώς και του άρθρου 203 του 
Π.Δ/τος 410/1995 του Δ.Κ.Κ. 

3. Την υπ’ αριθμ. 1482/29.10.1997 απόφαση Γενικού 
Γ ραμματέα Περιφέρειας Βορείου Αιγαίου «Μεταβίβαση 
υπογραφής με εντολή Γενικού Γραμματέα Περιφέρειας 
Βορείου Αιγαίου στον Προϊστάμενο Δ/νσης και στους 
Προϊσταμένους Τμημάτων Δ/νσης Τοπ. Αυτ/σης & Δ/σης 
της Περιφέρειας». 

4. Την υπ’ αριθμ. 550/7.10.1992 εγκύκλιο της Γραμμα¬ 
τείας του Υπουργικού Συμβουλίου καθώς και το υπ’ 
αριθμ. Γ.Υ. 6065/6.11.1992 έγγραφο Υπουργού Προε¬ 
δρίας της Κυβέρνησησης «έλεγχος των δαπανών που 
προκαλούν οι κανονιστικές αποφάσεις». 

5. Την υπ’ αριθμ. 1227/22.11.2004 απόφαση Γενικού 
Γ ραμματέα Περιφέρειας Βορείου Αιγαίου που αφορά το¬ 
ποθέτηση Προϊσταμένης Δ/νσης Ν. Σάμου. 

6. Την υπ’ αριθμ. 66/2004 ΟΡΘΗ ΕΠΑΝΑΛΗΨΗ νόμιμη 
απόφαση του Δημοτικού Συμβουλίου Ευδήλου που αφο¬ 
ρά σύσταση νέου Ν.Π.Δ.Δ. με την επωνυμία «Σχολική Επι¬ 
τροπή Νηπιαγωγείου Ευδήλου». 

7. Την υπ’ αριθμ. 3237/1991 απόφαση Νομάρχη Σάμου 
όπως δημοσιεύθηκε στο ΦΕΚ 439/24.6.2001 τ.Β' όπως 
τροποποιήθηκε με την αριθ. 3634/19.10. 2004 απόφαση 
Γ.Γ.Περιφέρειας Βορείου Αιγαίου, αποφασίζουμε: 

Συνιστούμε στο Δήμο Ευδήλου του Νομού Σάμου ίδιο 
Νομικό Πρόσωπο με την επωνυμία «ΣΧΟΛΙΚΗ ΕΠΙΤΡΟΠΗ 
ΝΗΠΙΑΓΩΓΕΙΟΥ ΕΥΔΗΛΟΥ». 

2. Σκοπός του Νομικού Προσώπου είναι η διαχείριση 
λειτουργικών αναγκών ταυ Νηπιαγωγείου Ευδήλου,η 
άμεση αντιμετώπιση προβλημάτων λειτουργικής φύσης 
που θα προκύπτουν κατά τη διάρκεια της σχολικής χρο¬ 
νιάς (όχι διοικητικά ή θέματα εκπαίδευσης). 

3. Πόροι του Νομικού προσώπου θα προέρχονται κυ¬ 
ρίως από επιχορηγήσεις του Δήμου και από τυχόν εκδη¬ 
λώσεις που πραγματοποιεί, καθώς και εισφορές, συνδρο¬ 
μές, δωρεές κ.λ.π. από κάθε νομικό και φυσικό πρόσωπο. 

Από τις διατάξεις της απόφασης αυτής προκαλείται δα¬ 
πάνη σε βάροςτουπροϋπολογισμούτου δήμου Ευδήλου, 
ποσού 350,00 ευρώ ετησίως. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Σάμος, 9 Δεκεμβρίου 2004 

Με εντολή Γενικού Γραμματέα Περιφέρειας 
Η Διευθύντρια 
ΜΑΡΙΑ ΣΤΑΘΟΠΟΥΛΟΥ 
-♦- 

Αριθ. 11916 (2) 

Σύσταση αμιγούς Αναπτυξιακής Επιχείρησης με την επω¬ 
νυμία «Αναπτυξιακή Επιχείρηση Δήμου Βλαχέρνας». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις των άρθρων 277-284 του Δ.Κ.Κ. (Π.Δ. 
410/1995). 

2. Τ ις διατάξειςτου Ν. 2503/1997 (Φ.Ε.Κ107/Α730.5.1997). 

3. Την υπ’ αριθμ. 140/2004 απόφαση του Δ.Σ. του Δήμου 
περί σύστασης Αναπτυξιακής Επιχείρησης στο Δήμο 
Βλαχέρνας. 

4. Την πλήρη οικονομοτεχνική μελέτη. 

5. Την υπ’ αριθμ. 20921/19.9.2001 απόφαση του Γ ενικού 
Γ ραμματέα Περιφέρειας Ηπείρου περί μεταβίβασης αρ¬ 
μοδιοτήτων και παροχή εξουσιοδότησης υπογραφής 
αποφάσεων, εγγράφων κ.λ.π. «Με εντολή Γενικού Γραμ¬ 
ματέα Περιφέρειας», αποφασίζουμε: 

Άρθρο 1 

ΣΥΣΤΑΣΗ ΚΑΙ ΕΠΩΝΥΜΙΑ ΤΗΣ ΕΠΙΧΕΙΡΗΣΗΣ 

Συνιστάται στο Δήμο Βλαχέρνας του Ν. Άρτας αμιγής 
Δημοτική Επιχείρηση με την επωνυμία «Αναπτυξιακή Επι¬ 
χείρηση Δήμου Βλαχέρνας» ως ίδιο Νομικό Πρόσωπο 
Ιδιωτικού Δικαίου, το οποίο διέπεται από τις διατάξεις των 
άρθρων 277 έως 284, 287, 291 και 304του Π.Δ. 410/1995. 

Άρθρο 2 

ΕΔΡΑ ΤΗΣ ΕΠΙΧΕΙΡΗΣΗΣ 

Έδρα της Επιχείρησης ορίζεται ο Δήμος Βλαχέρνας 
του Ν. Άρτας. Τα Γραφεία της επιχείρησης θα εγκατα¬ 
σταθούν στο Δημοτικό Κατάστημα που βρίσκεται στην 
Γ ραμμενίτσα Άρτας. 

Χωρίς τροποποίηση του παρόντος καταστατικού, πα¬ 
ραρτήματα της επιχείρησης είναι δυνατό να στεγάζονται 
σε Γ ραφεία των Τοπικών Διαμερισμάτων του Δήμου, συ¬ 
γκεκριμένες δε δράστηριότητές της είναι δυνατόν να 
πραγματοποιούνται σε χώρους παραχωρημένους από το 
Δήμο ή από άλλος τοπικούς φορείς. 

Άρθρο 3 

ΣΚΟΠΟΙ ΤΗΣ ΕΠΙΧΕΙΡΗΣΗΣ 

Στους σκοπούς της επιχείρησης περιλαμβάνονται: 

1. Η ανάληψη και η εκτέλεση τεχνικών έργων, έργων 
βελτίωσης και συντήρησης καθώς και η εκπόνηση των 
αντίστοιχων μελετών υλοποίησής τους, αμιγώς ή κατ’ 
ανάθεση του Δήμου Βλαχέρνας, σύμφωνα με την ισχύου- 
σα Νομοθεσία για την εκτέλεση των Ο.Τ.Α. 

2. Η εκπόνηση αναπτυξιακών και οποιασδήποτε άλλης 
μορφής και αντικειμένου μελετών, καθώς και η διεξαγω¬ 
γή ερευνών. Οι προαναφερθείσες μελέτες και έρευνες θα 
εκπονούνται, στο βαθμό που είναι δυνατό, από τις Υπηρε¬ 
σίες της επιχείρησης ή από εξειδικευμένους μελετητές με 
τους οποίους θα συμβάλλεται, κατά περίπτωση, η επιχεί¬ 
ρηση. 


3. Η εκπόνηση των ανωτέρω μελετών και ερευνών θα 
πραγματοποιείται αμιγώς ή κατ’ ανάθεση από το Δήμο 
Βλαχέρνας, εντός των ορίωντης ισχύουσας Νομοθεσίας. 

4. Η επιχείρηση μέχρι την επαρκή στελέχωσή της αλλά 
πιθανώς και κατόπιν αυτής, είναι δυνατό να επιλέξει ως 
Σύμβουλο έναν εξειδικευμένο επιστήμονα σε θέματα ανά¬ 
πτυξης και οργάνωσης. 

5. Η απευθείας ανάθεση έργων και μελετών είναι δυνα¬ 
τή, αρκεί να μην αντίκειται στη Νομοθεσία που, κατά πε¬ 
ρίπτωση, ισχύει. 

6. Η επιχείρηση έχει τη δυνατότητα συμμετοχής της σε 
Δημοπρασίες του Δήμου και Δημοτικών Επιχειρήσεων 
της περιοχής προκειμένου για έργα και μελέτες με προ¬ 
ϋπολογισμούς εκτός των ορίων της δυνατότητας ανάθε¬ 
σης. 

7. Η διοργάνωση επιμορφωτικών σεμιναρίων ή άλλης 
μορφής κατάρτισης ή εκπαίδευσης. Υποκείμενα της κα¬ 
τάρτισης θα είναι κυρίως νέοι και άνεργοι της περιοχής ή 
και επαγγελματίες, σε εξειδικευμένα θέματα της δραστη- 
ριότητάς τους και σε τομείς που έχουν ανάπτυξη στην πε¬ 
ριοχή (γεωργία, κτηνοτροφία, αγροτουρισμός, δάση 
κ.λ.π.). 

8. Η σύναψη προγραμματικών συμβάσεων, σύμφωνα με 
τους ισχύοντες Νόμους. 

9. Η αξιοποίηση προγραμμάτων της Ευρωπαϊκής Ένω¬ 
σης αμιγώς ή σε συνεργασία με άλλους Οργανισμούς και 
φορείς του Δημοσίου, των Ο .Τ.Α., του Ιδιωτικού τομέα αλ¬ 
λά και του ίδιου του Δημοσίου. 

10. Η συμμετοχή με άλλους φορείς σε έργα, ενέργειες, 
παρεμβάσεις και προγράμματα που αφορούν την ευρύ¬ 
τερη περιοχή, που διαθέτει κοινά χαρακτηριστικά με αυ¬ 
τά του Δήμου Βλαχέρνας, ακόμη και αν ανήκει σε άλλους 
Νομούς ή σε άλλες χώρες της ΕΈ. 

11. Η αξιοποίηση Εθνικών Νόμων Κινήτρων, ή Προ¬ 
γραμμάτων της ΕΈ. για την υλοποίηση επενδύσεων κερ¬ 
δοσκοπικού ή μη χαρακτήρα, αμιγώς ή σε συνεργασία με 
άλλους φορείς της Τ.Α. ή ιδιώτες. Οι υπ’ όψη επενδύσεις, 
κατά προτίμηση, θα αφορούν την αξιοποίηση τοπικών 
πρώτων υλών ή άλλων πόρων της περιοχής. 

12. Η συνεχής και εμπεριστατωμένη πληροφόρηση και 
ενημέρωση των Δημοτών σε Ευρωπαϊκά Προγράμματα 
και Εθνικούς Νόμους Κινήτρων. Η παροχή συμβουλών σε 
επαγγελματικές ομάδες Δημοτών (π.χ. γεωργοί, κτηνο- 
τρόφοι κ.λ.π.), σε θέματα οργάνωσης και ανάπτυξης των 
δραστηριοτήτων τους. 

13. Η αξιοποίηση και εκμετάλλευση πλουτοπαραγωγι- 
κών πόρων της περιοχής. 

14. Η προβολή της περιοχής και η προώθηση των πα- 
ραγόμενων προϊόντων της , η οποία μπορεί να λάβει άτυ¬ 
πη ή και τυπική και οργανωμένη μορφή. 

15. Η ανάδειξη, αξιοποίηση και προστασία της πολιτι¬ 
στικής κληρονομιάς και των μνημείων της περιοχής. 

16. Η διοργάνωση πολιτιστικών δραστηριοτήτων και η 
ανάληψη δράσεων και πρωτοβουλιών πολιτιστικού και 
κοινωνικού χαρακτήρα. 

17. Η υλοποίηση ορισμένωνπλευρώντουτεχνικούπρο¬ 
γράμματος του Δήμου με αντικείμενα που προσιδιάζουν 
στις δραστηριότητές της (καθαριότητα, αξιοποίηση και 
εκμετάλλευση κοινόχρηστων χώρων, διαχείριση απορ¬ 
ριμμάτων κ.λ.π.). 

18. Η κοινωνική ανάπτυξη της περιοχής και η δημιουρ¬ 
γία υποδομών που συμβάλλουν σε αυτή. 

19. Η αγροτουριστική ανάπτυξη της περιοχής και η συμ- 

μετοχή αμιγώς ή με άλλους φορείς στην υλοποίηση των 
κατάλληλων επενδύσεων και παρεμβάσεων που τεκμη¬ 
ριωμένα εξασφαλίζουν την αξιοποίηση των σχετικών 
πλουτοπαραγωγικών πόρων και πόλων έλξης της περιο¬ 
χής (φυσικό περιβάλλον, μνημεία κ.λ.π.). 

20. Η με κάθε τρόπο συμβουλευτική ή συμμετοχική ενί¬ 
σχυση των δραστηριοτήτωνπου έχουν ανάπτυξη στην πε¬ 
ριοχή και η δημιουργία οργανώσεων, εμπορικών, επενδυ¬ 
τικών ή άλλων υποδομών που συμβάλλουν στην ανάπτυ¬ 
ξή της (γεωργία, κτηνοτροφία, κ.λ.π.) 

21. Η με κάθε τρόπο συνδρομή στους ανέργους της πε¬ 
ριοχής να ενσωματωθούν στην αγορά εργασίας και να 
εξασφαλίσουν απασχόληση. 

22. Η παροχή κοινωνικής μέριμνας σε υπερήλικες (βοή¬ 
θεια στο σπίτι, προληπτική ιατρική, φροντίδα κ.λ.π.) και σε 
άτομα με ειδικές ανάγκες, για την αξιοπρεπή και αυτόνο¬ 
μη διαβίωσή τους. 

23. Η ίδρυση αμιγώς, με ιδιωτικούς φορείς, με φορείς 
της Νομαρχιακής ή Τοπικής Αυτοδιοίκησης κ.λ.π., επιχει¬ 
ρήσεων κερδοσκοπικού ή μη χαρακτήρα για την άσκηση 
επιχειρηματικών δραστηριοτήτων που κατά κύριο λόγο 
έχουν σχέση με την αξιοποίηση πλουτοπαραγωγικών πό¬ 
ρων της περιοχής (λατομεία αδρανών υλικών, εμφιάλωση 
νερού, υδροηλεκτρικά έργα κ.λ.π.). 

24. Η δημιουργία ή η εκμετάλλευση αναψυκτηρίων, χώ¬ 
ρων μαζικής εστίασης, επιμορφωτικών και συνεδριακών 
κέντρων, κατασκηνωτικών ή αθλητικών κέντρων κ.λ.π. 

25. Η συμμετοχή σε εμπορικές - επαγγελματικές και 
αγροτικές ή άλλο αντικειμένου εκθέσεις. 

26. Η δημιουργία θυγατρικών εταιριών οποιοσδήποτε 
νομικής μορφής με σκοπό να συσταθούν από αυτές Κέ¬ 
ντρα Επαγγελματικής Κατάρτισης (ΚΕΚ) παντός είδους 
και σκοπού, όπως τα Κέντρα αυτά θα προβλέπονται από 
τους Ελληνικούς Νόμους ή τις Κοινοτικές Οδηγίες της 
Ευρωπαϊκής Ένωσης. 

27. Η κατάρτιση κτηματολογίου, χωροταξικών, περι¬ 
βαλλοντικών και πολεοδομικών μελετών, πράξεων ανα¬ 
λογισμού και τακτοποίησης οικοπέδων που αδυνατεί να 
εκτελέσει ο Δήμος. 

28. Η ορθολογική εκμετάλλευση και αξιοποίηση της Δη¬ 
μοτικής περιουσίας. 

29. Η διοργάνωση αθλητικών ή άλλου συναφούς χαρα¬ 
κτήρα δραστηριοτήτων. 

30. Η αντιμετώπιση εκτάκτων αναγκών και καταστάσε- 
ως. 

31. Η δημιουργία μιας βάσης δεδομένων, ενημερούμε- 
νης διαρκώς, με στοιχεία για τις δραστηριότητες της πε¬ 
ριοχής, τον αριθμό των επιχειρήσεων κ.λ.π.. 

32. Η άσκηση οποιοσδήποτε άλλης δραστηριότητας, 
που δεν αντίκειται στα χρηστά ήθη και το Νόμο, η οποία 
είναι δυνατόν να συμβάλλει γενικότερα στην ανάπτυξη 
και προβολή της περιοχής αλλά και την υποβοήθηση των 
Δημοτών. 

Άρθρο 4 

ΔΙΟΙΚΗΣΗ ΚΑΙ ΕΚΠΡΟΣΩΠΗΣΗ ΤΗΣ ΕΠΙΧΕΙΡΗΣΗΣ 

Η επιχείρηση διοικείται από πενταμελές Διοικητικό Συμ¬ 
βούλιο, του οποίου τα μέλη ορίζονται, συμπεριλαμβανο¬ 
μένων και των αναπληρωματικών τους, από το Δημοτικό 
Συμβούλιο. 

Από τα μέλη του Διοικητικού Συμβουλίου τα τρία (3) εί¬ 
ναι αιρετοί εκπρόσωποι του Δήμου (Δημοτικού Σύμβου¬ 
λοι), έκτων οποίων ο ένας (1) υποχρεωτικά απάτην μειο¬ 


ψηφία και τα δύο (2) κάτοικοι της περιοχής ή δημότες, 
που έχουν πείρα και γνώσεις σχετικές με το αντικείμενο 
και τους σκοπούς της επιχείρησης. 

Η θητεία του Διοικητικού Συμβουλίου της Επιχείρησης 
ακολουθεί τη θητεία του Δημοτικού Συμβουλίου. 

Η Επιχείρηση εκπροσωπείται από τον Πρόεδρο του 
Δ.Σ., τον οποίο απάντα ή κωλυόμενο αναπληρώνει ο Αντι¬ 
πρόεδρος. 

Το Δ.Σ. είναι δυνατό με αποφάσεις του να παρέχει ειδι¬ 
κές εξουσιοδοτήσεις σε μέλη του ή σε τρίτους για συγκε¬ 
κριμένες και σαφώς περιγραφόμενες εργασίες. 

Άρθρο 5 

ΔΙΑΡΚΕΙΑ ΤΗΣ ΕΠΙΧΕΙΡΗΣΗΣ 

Η διάρκεια της επιχείρησης είναι τριάντα (30) έτη, αρ- 
χόμενη από τη δημοσίευση της απόφασης αυτής στην 
Εφημερίδα της Κυβερνήσεως (ΦΕΚ). 

Η ανωτέρω οριζόμενη διάρκεια είναι δυνατόν να παρα- 
ταθεί για χρόνο που θα αποφασίσει το Διοικητικό Συμ¬ 
βούλιο και θα εγκρίνει το Δημοτικό Συμβούλιο, σύμφωνα 
με την ισχύουσα Νομοθεσία και την τήρηση των κανόνων 
δημοσιότητας. 

Άρθρο 6 

ΚΕΦΑΛΑΙΟ ΤΗΣ ΕΠΙΧΕΙΡΗΣΗΣ 

Ο Δήμος Βλαχέρνας θα εισφέρει στην επιχείρηση με¬ 
τρητά ύψους (14.700,00 €), τα οποία θα αποτελέσουν και 
το ιδρυτικό κεφάλαιό της, το οποίο θα καταβάλλεται τμη¬ 
ματικά και εν πάση περιπτώσει σύμφωνα με τις ανάγκες 
της επιχείρησης. 

Άρθρο 7 

ΠΟΡΟΙ ΤΗΣ ΕΠΙΧΕΙΡΗΣΗΣ 

Πόροι της επιχείρησης θα είναι: 

• Τα έσοδα από την εκπόνηση μελετών καθώς και την 
εκτέλεση και επίβλεψη τεχνικών έργων. 

• Τα έσοδα από την αμιγή ή συμμετοχική υλοποίηση 
προγραμμάτωντης Ε.Ε. 

• Τα έσοδα από τη διοργάνωση εκδηλώσεων κάθε μορ¬ 
φής και χαρακτήρα. 

• Τα έσοδα από την υλοποίηση επιμορφωτικών σεμινα¬ 
ρίων ή προγραμμάτων επαγγελματικής κατάρτισης. 

• Τα έσοδα από την άσκηση δραστηριοτήτων της που 
περιγράφονται στο παρόν καταστατικό. 

• Τα έσοδα από λοιπές εισφορές, δωρεές και επιχορη¬ 
γήσεις. 

• Τα έσοδα από την εκμετάλλευση επιχειρηματικών 
δραστηριοτήτων αμιγώς ή με άλλους φορείς. 

• Τα έσοδα από την εκμετάλλευση κινητής ή ακίνητης 
περιουσίας που τυχόν της εκχωρηθεί από το Δήμο, άλ¬ 
λους φορείς ή ιδιώτες. 

• Κάθε άλλο έσοδο που δεν αναφέρεται ονομαστικά 
στο παρόν αλλά αποκτάται με νόμιμο και διαφανή τρόπο. 

Άρθρο 8 

ΛΥΣΗ ΚΑΙ ΕΚΚΑΘΑΡΙΣΗ ΤΗΣ ΕΠΙΧΕΙΡΗΣΗΣ 

Η επιχείρηση διαλύεται: 

• Όταν λήξει η διάρκειά της και δεν παραταθεί έγκαιρα 
και τυπικά η λειτουργία της. 

• Με απόφαση του Δημοτικού Συμβουλίου, που λαμβά- 
νεται με την απόλυτη πλειοψηφία των μελών του και Από¬ 
φαση της Διεύθυνσης Τοπ. Αυτοδιοίκησης και Διοίκησης 
Ν. Άρτας. 

• Σε περίπτωση πτώχευσης. 

Τη διάλυση της επιχείρησης ακολουθεί ή εκκαθάριση. 
Εκτός από την περίπτωση της πτώχευσης, η εκκαθάριση 
διενεργείται από εκκαθαριστές που ορίζονται με απόφα¬ 
ση του Δημοτικού Συμβουλίου. 

Στη διαδικασία της εκκαθάρισης διεκπεραιώνονται οι 
εκκρεμείς υποθέσεις της επιχείρησης, εισπράττονται οι 
βεβαιωμένες απαιτήσεις, ρευστοποιείται η ακίνητη και κι¬ 
νητή περιουσία και τέλος εξοφλούνται οι υποχρεώσεις 
της. Τυχόν αρευστοποίητα περιουσιακά στοιχεία του 
ενεργητικού περιέχονται στο Δήμο Βλαχέρνας. 

Άρθρο 9 

ΟΡΓΑΝΩΣΗ - ΔΙΑΧΕΙΡΙΣΗ - ΕΠΟΠΤΕΙΑ 
ΤΗΣ ΕΠΙΧΕΙΡΗΣΗΣ 

Η συγκρότηση, η λειτουργία και η αρμοδιότητες των ορ¬ 
γάνων διοίκησης, η οργάνωση, η λειτουργία, η διαχείριση 
και η εποπτεία της επιχείρησης διέπονται από τις σχετικές 
μετιςΔημοτικές Επιχειρήσεις διατάξειςτου Π .Δ. 410/1995 
(Κώδικάς Δήμων και Κοινοτήτων) και την με αριθμό 
25027/9.4.1984 απόφαση του Υπουργείου Εσωτερικών 
που δημοσιεύθηκε στο ΦΕΚ 244/19.4.1984 τεύχος Β'. 

Άρθρο 10 

ΚΑΛΥΨΗ ΔΑΠΑΝΗΣ 

Από τις διατάξεις του παρόντος καταστατικού προκα- 
λείται δαπάνη σε βάρος του προϋπολογισμού του Δήμου 
Βλαχέρνας Άρτας ύψους (14.700,00 €) για το οικονομικό 
έτος 2005 (άρθρο 27, Νόμος 2081/1992). 

Άρθρο 11 

ΜΕΤΑΒΑΤΙΚΕΣ ΔΙΑΤΑΞΕΙΣ 

Οποιαδήποτε μεταβολή στους όρους του παρόντος κα¬ 
ταστατικού απαιτεί την τροποποίησή του και την τήρηση 
της τυπικής διαδικασίας έγκρισης και δημοσίευσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Άρτα, 23 Δεκεμβρίου 2004 

Με εντολή Γενικού Γραμματέα Περιφέρειας 
Ο Γ ενικός Διευθυντής 
ΒΑΣΙΛΕΙΟΣ ΜΗΤΣΕΛΟΣ 

-♦- 

Αριθ. οικ 9928 (3) 

Τροποποίηση και συμπλήρωση της υπ’ αριθ. πρωτ. 
6730/12.8.2003 απόφασης περί ορισμού εισηγητών 
και παροχής εξουσιοδότησης υπογραφής «Με εντολή 
Γενικού Γ ραμματέα» αποφάσεων, εγγράφων και άλ¬ 
λων πράξεων της Περιφέρειας στο Γενικό Διευθυντή 
και τους Προϊσταμένους Δ/νσεων και Τμημάτων των 
Υπηρεσιών της Περιφέρειας Κρήτης, όπως τροποποι¬ 
ήθηκε με την οικ 8548/14.4.2004 απόφαση. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις: 

α) του άρθρου 1 (παρ.2εδαφ. 10) του Ν. 2503/1997 «Δι¬ 
οίκηση, Οργάνωση, Στελέχωση της Περιφέρειας κ.ά. δια¬ 
τάξεις», 

β) του Ν. 3200/1955 «Περί διοικητικής Αποκέντρωσης» 
σε συνδυασμό με αυτές του Ν.Δ. 532/1970 «συμπλήρωση 
διατάξεων περί διοικητικής αποκέντρωσης», 

γ) του Ν. 301/1976 «περί δημοσιευομένης ύλης στην 
Εφημερίδα της Κυβέρνησης», 


δ) το Ν. 2647/1998 «Μεταβίβαση αρμοδιοτήτων στις Πε¬ 
ριφέρειες και την Αυτοδιοίκηση και άλλες διατάξεις». 

2. Το Ν. 2873/2000 - ΦΕΚ Α' 285) άρθρο 17 «Θέματα 
Εθνικών Κληροδοτημάτων». 

3. Το Ν. 2882/2001 «Κώδικας Αναγκαστικών Απαλλο¬ 
τριώσεων Ακινήτων» (ΦΕΚ 17 Α76.2.2001). 

4. Το Ν. 2971/2001 «Αιγιαλός, παραλία και άλλες διατά¬ 
ξεις». 

5. Την οικ. 776/8.2.2002 απόφαση του Γ ενικού Γ ραμμα¬ 
τέα Κρήτης για τη σύσταση - συγκρότηση ειδικού Γ ρα¬ 
φείου για την άσκηση των διαδικασιών διοίκησης και δια¬ 
χείρισης των Εθνικών κληροδοτημάτων με τις τροποποι¬ 
ήσεις της. 

6. Το Ν. 3130/2003 «Μισθώσεις ακινήτων για στέγαση 
Δημοσίων Υπηρεσιών και άλλες διατάξεις» (ΦΕΚ 76Α'/ 
28.3.2003). 

7. Το Ν. 3220/2004 και ιδίως τις διατάξεις της παρ. 21 
του άρθρου 46 του Ν. 3220/2004 σύμφωνα με το οποίο οι 
οργανικές μονάδες της Περιφέρειας που θα ασκούν τις 
αρμοδιότητες που περιέρχονται στην Περιφέρεια καθο¬ 
ρίζονται με απόφαση του Γενικού Γραμματέα της Περι¬ 
φέρειας. 

8. Την με αρ. πρ. 1063649 /790/Α006/3.8.2004 απόφαση 
του Υπουργείου Οικονομικών με την Καταγραφή - διοικη¬ 
τική κωδικοποίηση των αρμοδιοτήτων σε θέματα Υπηρε¬ 
σιών του Υπουργείου Οικονομίας και Οικονομικών, που 
περιέρχονται στους Γενικούς Γραμματείς Περιφερειών 
κατά τις διατάξεις της παρ. 21 άρθρου 46 Ν. 3220/2004. 

9. Τις αρμοδιότητες του Υπουργού Οικονομίας και Οικο¬ 
νομικών σε θέματα των Υπηρεσιών του Υπουργείου που 
μεταβιβάστηκαν στους Γ ενικούς Γ ραμματείς Περιφερει¬ 
ών με άλλες διατάξεις, μετά την έναρξη ισχύος των διατά¬ 
ξεων του Ν. 2218/1994, καθώς και τις αρμοδιότητες που 
έχουν δοθεί απευθείας σ’ αυτούς με ειδικές διατάξεις. 

10. Την με αρ. πρ. 6730/12.8.2003 απόφασή μας (ΦΕΚ 
1288/2003 τ.Β') περί ορισμού εισηγητών και παροχής 
εξουσιοδότησης υπογραφής «Με εντολή Γ ενικού Γ ραμ¬ 
ματέα» αποφάσεων, εγγράφων και άλλων πράξεων της 
Περιφέρειας στο Γενικό Διευθυντή και τους Προϊσταμέ¬ 
νους Δ/νσεων και Τμημάτων των Υπηρεσιών της Περιφέ¬ 
ρειας Κρήτης, όπως τροποποιήθηκε με την οικ 8548/ 
14.4.2004 απόφαση (ΦΕΚ615/27.4.2004τ. Β'). 

11. Την ανάγκη τροποποίησης και συμπλήρωσης των 
παραπάνω αποφάσεων. 

12. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού, αποφασίζουμε: 

Τροποποιούμε και συμπληρώνουμε τις υπ’ αριθ. 
6730/12.8.2003 (ΦΕΚ 1288/2003 τ.Β') και οικ. 8548/ 
14.4.2004 (ΦΕΚ 615/27.4.2004 τ.Β') αποφάσεις μας ως 
ακολούθως: 

Στο άρθρο 4 (Ειδικές Αρμοδιότητες): 

Στην περίπτωση 2/Α ΔΙΕΥΘΥΝΣΗ ΔΗΜΟΣΙΩΝ ΕΡΓΩΝ 
προστίθενται παράγραφοι ως εξής: 

1. Όλες οι αποφάσεις κήρυξης ανάκλησης και παραπο¬ 
μπής καθώς και όλες οι ενέργειες που αφορούν αναγκα¬ 
στική απαλλοτρίωση ακινήτου που βρίσκεται στα όρια της 
Περιφέρειας και προβλέπονται στον Κώδικα Αναγκαστι¬ 
κών Απαλλοτριώσεων, Ν. 2882/2001). 

2. Ορισμός μελών Επιτροπής εκτίμησης αξίας απαλλο- 
τριουμένων ακινήτων (άρθρο 15 Κώδικα Αναγκαστικών 
Απαλλοτριώσεων - Ν. 2882/2001). 

3. Σύσταση συνεργείου για τη διενέργεια κτηματογρά- 
φησης, καθώς και καθορισμός της αμοιβής του κτηματο- 

γράψου μηχανικού και του Προϊσταμένου της αρμόδιας 
Δ.Ο.Υ. ή της Κτηματικής Υπηρεσίας, που αφορά απαλλο¬ 
τριώσεις στις οποίες ο ορισμός του μηχανικού κτηματο- 
γράφησης έγινε πριν από την 6.5.2001 (παρ. 2 του άρ¬ 
θρου 25 του Ν.Δ. 797/1971, Ν. 2882/2001), καθώς και για 
απαλλοτριώσεις που έγιναν μετά την παραπάνω ημερο¬ 
μηνία και αφορούν ολυμπιακά έργα (Ν. 2730/1999). 

4. Άδεια έκδοσης κατασκευής τεχνικών έργων στο αι- 
γιαλό, την» παραλία ή τη θάλασσα για την αποτροπή διά¬ 
βρωσης (άρθρο 12του Ν. 2971/2001). 

5. Έγκριση πρακτικών δημοπρασίας εκμίσθωσης ακα¬ 
τοίκητων νησίδων, αβαθούς θαλάσσης και κατασκευής 
επ’ αυτών έργων (άρθρο 16του Ν. 2971/2001). 

Στην περίπτωση 13/Α ΔΙΕΥΘΥΝΣΗ ΑΥΤΟΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ προστίθενται παράγραφοι ως 
εξής: 

8 Έγκριση συμμετοχής εκπροσώπου του Δημοσίου σε 
συνέλευση πιστωτών για λογοδοσία του συνδίκου, πτω¬ 
χευτική διαδικασία πτωχού οφειλέτη ή αποκατάσταση 
αυτού (άρθρο 553 Εμπ. Νόμου, Π.Δ. 97/1993). 

9 Έγκριση της συναίνεσης για ανάκληση απόφασης κή¬ 
ρυξης σε πτώχευση (άρθρο 13 Α.Ν. 635/1937, ΠΔ 
97/1993). 

10 Προσδιορισμός των δημοσίων κτημάτων που πρέπει 
να εξαιρεθούν από την εκποίηση (άρθρο 7 παρ. 2, άρθρο 
65 παρ. 1 Π.Δ/τος 11/12.11.1929 - ΦΕΚ Α'399), άρθρο 2 
παρ. 9 Ν.Δ. 27.6.1935, σε συνδυασμό με το άρθρο 1 του 
Ν.Δ. 416/1974. 

11 Ορισμός μελών Επιτροπών Δημοσίων Κτημάτων της 
έδρας τους (άρθρα 89 και 98 του Π.Δ. 284/1988 και 
1078204/927/0006Α/6.8.1992 Κοινή Υπουργική Απόφαση 
Προεδρίας της Κυβέρνησης και Οικονομικών. 

12 Ορισμός μελών Επιτροπών καθορισμού των ορίων 
αιγιαλού και παραλίας και θέσεων αμμοληψίας (άρθρο 5 
Α.Ν. 263/1968, άρθρα 89 και 100 Π.Δ. 284/1988 και υπ’ 
αριθ. 1078204/927/0006Α/6.8.1992 κοινή υπουργική από¬ 
φαση και άρθρο 3 Ν. 2971/2001). 

13 Έγκριση της απόδοσης των δημευθέντων περιου¬ 
σιακών στοιχείων των διαλυθέντων Συνεταιρισμών και 
Ενώσεων (άρθρο 1 παρ. 2. του Ν. 95/1975). 

14 Καθορισμός και αναπροσαρμογή της αμοιβής για 
την υπόδειξη δημοσίου κτήματος, το οποίο δεν είναι 
οπωσδήποτε γνωστό στο Δημόσιο (άρθρο 24 Ν. 
1539/1938, όπως συμπληρώθηκε με το άρθρο 14 του Ν. 
719/1977 και αντικαταστάθηκε με την παρ. 7 του άρθρου 
33 του Ν. 1473/1984 και ισχύει σύμφωνα με το άρθρο 48 
του ιδίου Νόμου, Π.Δ. 97/1993). 

15 Επικύρωση της έκθεσης μετά του διαγράμματος της 
Επιτροπής καθαρισμού των ορίων αιγιαλού, παραλίας και 
παλαιού αιγιαλού (παρ. 5 του άρθρου 5 του Ν. 2971/ 
2001 ). 

16 Παραχώρηση του δικαιώματος χρήσης αιγιαλού και 
παραλίας που βρίσκονται εκτός ζώνης λιμένα για την κα¬ 
τασκευή έργων οποιοσδήποτε αξίας, σύμφωνα με τις δια¬ 
τάξεις του άρθρου 14 του Ν. 2971/2001, εξαιρουμένων 
έργων, που προβλέπονται από την παράγραφο 6 του άρ¬ 
θρου αυτού. 

17 Παραχώρηση του δικαιώματος απλής χρήσης αιγια- 
λού και παραλίας απευθείας ή με δημοπρασία (άρθρο 13 
του Ν. 2971/2001), χωρίς να μεταβάλλεται ο χαρακτήρας 
τους ως κοινοχρήστων. 

18 Εξόρυξη και λήψη άμμου και αμμοχώματος από θέ¬ 
σεις που δεν επιτρέπεται αυτή, στις περιπτώσεις που επι¬ 


βάλλεται για λόγους υγείας ή προστασίας τεχνικών έρ¬ 
γων (άρθρο 4του Α.Ν. 1219/1938). 

19 Χορήγηση δικαιώματος αμμοληψίας σε αναδόχους 
δημοσίων έργων και ιδιώτες (Α.Ν. 1219/1938, όπως ισχύει). 

20 Αναστολή ή και απαγόρευση της αμμοληψίας από 
θέσεις που είχε επιτραπεί αυτή, σε έκτακτες περιπτώσεις 
που ειδικοί λόγοι επιβάλλουν την άμεση απαγόρευση της 
αμμοληψίας (άρθρο 3 της 42279/24.11.1938 κοινής 
Υπουργικής απόφασης). 

21 Αποφάσεις (κατ’ εξουσιοδότηση της παρ. 8 του άρ¬ 
θρου 42του Ν. 2218/1994) για τον καθορισμό: 

α) των λεπτομερειών και της διαδικασίας εφαρμογής 
των διατάξεων των παρ. 3 και 4 αυτού του άρθρου και 

β) της συγκρότησης της Επιτροπής που προβλέπουν οι 
διατάξεις της παρ. 3 του ίδιου άρθρου. 

22 Ορισμός μελών των περιφερειακών επιτροπών 
άσκησης εποπτείας και πειθαρχικής εξουσίας επί των 
εκτελωνιστών, που λειτουργούν στις έδρες των Τελωνει¬ 
ακών Περιφερειών (άρθρο 18 Ν. 718/1977 «Περί εκτελω¬ 
νιστών» (ΦΕΚ Α' 304) σε συνδυασμό με το άρθρο 5του ίδι¬ 
ου νόμου. 

23 Συγκρότηση των εξεταστικών επιτροπών διαγωνι¬ 
σμών υποψηφίων για απόκτηση πτυχίου εκτελωνιστή, 
στις έδρες των Τελωνειακών Περιφερειών εκτός της Τε- 
λωνειακής Περιφέρειας Πειραιά (άρθρα 1 και 4 της 
Τ.800/16/29.3.1978 απόφασης Υπουργού Οικονομικών). 

24 Ορισμός και αντικατάσταση Τελωνειακών Ταμιών 
των Τελωνείων της Περιφέρειας τους (άρθρο 6 Π.Δ 127/ 
1989 - ΦΕΚ Α' 60), καθώς και των διαχειριστών ενσήμων 
φορολογικώνταινιών (άρθρο 106 παρ. 3του Ν. 2960/2001 
- ΦΕΚ Α' 265). 

25 Αποφάσεις για ολική ή μερική απαλλαγή από εισα¬ 
γωγικούς δασμούς και άλλους οφειλόμενους φόρους ή 
τέλη, που βαρύνουν εμπορεύματα, τα οποία είναι αποτα¬ 
μιευμένα στις δημόσιες τελωνειακός αποθήκες της ΠΑΕ- 
ΓΑΕ και έχουν αποδεδειγμένα καταστραφεί ή βλαβεί από 
τύχη ή ανωτέρα βία, μετά από σύμφωνη γνώμη της 
Α.Ε.Τ.Α. (Π.Δ. 71/1984). 

26 Έγκριση εξαγωγής στην αλλοδαπή μηχανημάτων 
των καπνοβιομηχανιών ή πώλησης αυτών σε άλλο πρό¬ 
σωπο (άρθρο 60 ΚΝΦΚ/1920 σε συνδυασμό με το άρθρο 
1 Ν. 3200/1955 και το Β.Δ. 704/1970). 

27 Έγκριση εισαγωγής από το εξωτερικό και διακίνη¬ 
σης μηχανημάτων, εξαρτημάτων και ανταλλακτικών αυ¬ 
τών, των καπνοβιομηχανιών (άρθρο 61 ΚΝΦΚ/1920 και 
άρθρο 1 Ν.ΒΥΙΑ/1896 σε συνδυασμό με το άρθρο 1 
Ν.3200/1955 και το Β.Δ. 704/1970). 

28 Έγκριση καταστροφής ειδών όπως ο καπνός, τα κα- 
πνοβιομηχανικά προϊόντα και μηχανήματα γενικά, που κα¬ 
τάσχονται για παράβαση των νόμων περί φορολογίας κα¬ 
πνού, των οποίων δεν έγινε δυνατή η εκποίηση (άρθρο 16 
Α.Ν. 1525/1950 και άρθρο 44 Α.Ν. 1179/1938). 

29 Απαγόρευση σε καπνοβιομήχανο, για ορισμένο χρο¬ 
νικό διάστημα, κατασκευής σιγαρέττων, ο οποίος καταδι¬ 
κάστηκε τελεσίδικα για παράβαση των νόμων περί φορο¬ 
λογίας καπνού (άρθρο 1 παρ. 4 ψηφίσματος 1.6.1927, σε 
συνδυασμό με το άρθρο 1 Ν. 3200/1955 και Β.Δ. 
704/1970). 

30 Χορήγηση ειδικής άδειας παραγωγής ζύθου σε ειδι¬ 
κά εργοστάσια ζυθοποιίας (άρθρο 3 του Ν. 2963/1922, 
όπως έχει τροποποιηθεί με το Ν.1839/1989, σε συνδυα¬ 
σμό με την παράγραφο 5 του άρθρου 17 του Ν. 
2166/1933). 

31 Ανάκληση ειδικής αδείας λειτουργίας εργοστασια¬ 
κών παρασκευής οινοζύθου (άρθρο 4 παράγραφος 5 του 
Ν Λ. 3337/1955, Ν .Δ. 532/1970 και παράγραφος 5 του άρ¬ 
θρου 17του Ν. 2166/1993). 

2. Στην περίπτωση 14/Α ΔΙΕΥΘΥΝΣΗ ΔΙΟΙΚΗΣΗΣ προ¬ 
στίθενται παράγραφοι ως εξής: 

8. Έγκριση ή μη της κατακύρωσης στο Δημόσιο ακινή¬ 
των οφειλετών του, που εκπλειστηριάστηκαν, μέχρι του 
ποσού των 146,735 ευρώ (άρθρο 44 Ν.Δ. 356/1974 - ΦΕΚ 
Α' 90, ΠΔ 97/1993). 

9. Έγκριση υπερθεματισμού για λογαριασμό του Δημο¬ 
σίου σε πλειστηριασμούς ακινήτων οφειλετών του, μέχρι 
του ποσού των 146,735 ευρώ (άρθρο 44 Ν.Δ. 356/1974- 
ΦΕΚΑ'90, ΠΔ97/1993). 

10. Άρση κατασχέσεων, που έχουν επιβληθεί σε περι¬ 
ουσιακά στοιχεία οφειλετών του Δημοσίου μέχρι του πο¬ 
σού των 146,735ευρώ (άρθρο 1 Ν.Δ. 532/1970 - ΑΊ 03, ΒΔ 
705/1970, ΠΔ 97/1993). 

11. Έγκριση της μη συμμετοχής εκπροσώπου του Δη¬ 
μοσίου σε διάσκεψη για πτωχευτικό συμβιβασμό, όταν τα 
χρέη είναι προνομιακά (άρθρο 601 Εμπορικού Νόμου, 
Π.Δ. 97/1993). 

12. Ορισμός μελών Επιτροπών εκμίσθωσης και εκποίη¬ 
σης δημοσίων και ανταλλαξίμων κτημάτων (άρθρο 5 Ν.Δ. 
1370/1942 - ΦΕΚ Α' 135, άρθρα 89 και 101 του Π.Δ./τος 
284/1988 και 1078204/927/0006Α/6.8.1992 κοινή υπουρ¬ 
γική απόφαση). 

13. Ορισμός μελών Επιτροπών εξαγοράς δημοσίων 
κτημάτων από αυθαιρέτους κατόχους στους Νομούς ή 
Νομαρχίες (άρθρο 4 παρ. 6 Α.Ν. 263/1968, όπως τροπο¬ 
ποιήθηκε με το άρθρο 25 παρ. 1 του Ν. 2166/1993). 

14. Ορισμός μελών Επιτροπής εκτίμησης των κινητών 
πραγμάτων ( άρθρο 79 Δ/τος 11/12.11.1929 σε συνδυα¬ 
σμό με το Ν. 3200/1955, Ν.Δ. 532/1970 και Β.Δ. 704/1970. 

15. Έγκριση ή όχι του πρωτοκόλλου ή της έκθεσης εκτί¬ 
μησης των προς εκποίηση κινητών πραγμάτων και ακινή¬ 
των (άρθρο 66 παρ. 5 του Δ/τος 11/12.11.1929 σε συν¬ 
δυασμό με το Ν.3200/1955, Ν.Δ. 532/1970 και Β.Δ. 
704/1970. 

16. Εντολή για τη σύνταξη νέου πρωτοκόλλου εκτίμη¬ 
σης των προς εκποίηση κινητών και ακινήτωντου Δημοσί¬ 
ου σε περίπτωση απόρριψης του αρχικού πρωτοκόλλου ή 
της έκθεσης εκτίμησης και η έγκριση της αύξησης ή ελάτ¬ 
τωσης του ελάχιστου όρου της προσφοράς (άρθρο 66 
παρ. 6 του Δ/τος 11/12.11.1929 σε συνδυασμό με το 
Ν.3200/1955, Ν.Δ. 532/1970 και Β.Δ. 704/1970. 

17. Ανάκληση της ακύρωσης του πωλητηρίου στις περι¬ 
πτώσεις που ο έκπτωτος αγοραστής καταβάλλει μέχρι 
της προτεραίας της πρώτης δημοπρασίας της εκποίησης 
τα οφειλόμενα στο Δημόσιο (άρθρο 75 παρ. 8 του Δ/τος 
της 11/12.11.1929 σε συνδυασμό με το Ν.3200/1955. Ν.Δ. 
532/1970 και Β.Δ. 704/1970. 

18. Εκποίηση χωρίς δημοπρασία, στους κατόχους των 
ακινήτων των καταληφθέντων υπό του Δημοσίου, ως 
εγκαταλειμμένων (άρθρο 2. Α. Ν. 2145/1939 - ΦΕΚ Α' 54, σε 
συνδυασμό με το Ν. 3200/1955, Ν.Δ. 532/1970 και Β.Δ. 
704/1970). 

19. Εκποίηση των εξ αδιαιρέτου μεριδίωντου Δημοσίου 
επί αγροτικών ή αστικών ακινήτων και ο καθορισμός του 
τιμήματος και των δόσεων καταβολής αυτού (άρθρο 116 
παρ. 3 και 4 του Δ/τος 11/12.11.1929 σε συνδυασμό με το 
Ν.3200/1955, Ν.Δ. 532/1970 και Β.Δ. 704/1970. 

20. Αποδοχή ή απόρριψη της εξαγοράς των κατερχομέ- 


νων αυθαιρέτως δημοσίων κτημάτων και καθορισμός του 
τιμήματος εξαγοράς του ακινήτου (άρθρο 4 παρ. 6, 7 και 
8 του Α.Ν. 263/1968, όπως αντικαταστάθηκε με το άρθρο 
1 παρ. 1 του Ν. 719/1977-ΦΕΚ Α'301 και στη συνέχεια με 
το άρθρο 34του Ν. 1473/1984 - ΦΕΚΑ' 127). 

21. Αναστολή είσπραξης των βεβαιωθέντων ποσών απο¬ 
ζημίωσης, για την αυθαίρετη χρήση των προς εξαγορά 
ακινήτων (άρθρο 4 παρ. 9 του Α.Ν. 263/1968, όπως αντι- 
καταστάθηκεμετηνπαρ. 1 του άρθρου 1 του Ν. 719/1977). 

22. Εκποίηση αστικώνή αγροτικών δημοσίων κτημάτων, 
που βρίσκονται σε παραμεθόριες περιοχές και είναι μι¬ 
σθωμένα σε επαγγελματίες ή βιοτέχνες (άρθρο 6 Ν. 
719/1977). 

23. Κατάληψη των εγκαταλειμμένων από τρίτους ακινή¬ 
των (άρθρο 34 παρ. 3 Α.Ν. 1539/1938, σε συνδυασμό με 
το Ν.3200/1955, Ν.Δ. 532/1970 και Β.Δ. 704/1970). 

24. Χορήγηση στους καταδείκτες άδειας ανεύρεσης 
κρυμμένου θησαυρού που ανήκει στο Δημόσιο (άρθρο 
μόνο του Ν. 6133/1934 σε συνδυασμό με το Ν. 3200/1955, 
Ν.Δ. 532/1970 και Β.Δ. 704/1970). 

25. Ορισμός του ποσού του τιμήματος που επιστρέφε- 
ται στον αγοραστή, σε περίπτωση μερικής εκνίκησης εκ- 
ποιηθέντος δημοσίου κτήματος (άρθρο 74 Δ/τος της 
11/12.11.1929 σε συνδυασμό με το Ν.3200/1955, Ν.Δ. 
532/1970 και Β.Δ. 704/1970 και το άρθρο 11 του Π.Δ. 
347/1986). 

26. Εκποίηση μη άρτιων οικοπεδικών εκτάσεων του Δη¬ 
μοσίου και καθορισμός του τιμήματος και των δόσεων κα¬ 
ταβολής αυτού (άρθρο 95 παρ. 2 Δ/τος 11/12.11.1929 σε 
συνδυασμό με το Ν.Δ. 532/1970 και Β.Δ. 704/1970 και το 
άρθρο 1 του Π.Δ. 347/1986). 

27. Εκποίηση δημοσίων κτημάτων χωρίς δημοπρασία 
και ο ορισμός των δόσεων καταβολής του τιμήματος στις 
περιπτώσεις που αναφέρονται στην παρ. 1 του άρθρου 95 
του Δ/τος 11/12.11.1929 σε συνδυασμό με το Ν. 
3200/1955, Ν.Δ. 532/1970 και Β.Δ. 704/1970 και το άρθρο 
1 του Π.Δ. 347/1986). 

28. Εκποίηση χωρίς δημοπρασία γηπέδων του δημοσί¬ 
ου προς ίδρυση, λειτουργία, αξιολόγηση ή επέκταση υφι¬ 
σταμένων βιομηχανιών ή βιοτεχνιών και ο καθορισμός του 
τιμήματος και των δόσεων καταβολής αυτού (άρθρο 96 
Δ/τος 11/12.11.1929 σε συνδυασμό με το Ν.3200/1955, 
Ν.Δ. 532/1970 και Β.Δ. 704/1970 και το άρθρο 1 του Π.Δ. 
347/1986). 

29. Ανάληψη διαχείρισης των κτημάτων, στα οποία είναι 
συνιδιοκτήτης το Δημόσιο κατά το ήμισυ και για την εκ¬ 
ποίηση των εξ αδιαιρέτου μεριδίων του Δημοσίου επί 
αγροτικών ή αστικών ακινήτων και καθορισμός του τιμή¬ 
ματος και των δόσεων καταβολής αυτού (άρθρο 116 παρ 
1, 3 και 4 του Δ/τος 11/12.11.1929 σε συνδυασμό με το 
Ν.3200/1955, Ν.Δ. 532/1970 και Β.Δ. 704/1970 και το άρ¬ 
θρο 1 του Π.Δ. 347/1986). 

30. Έκδοση πωλητηρίων για την εκποίηση ακινήτωντου 
Δημοσίου που προβλέπεται από τις διατάξεις α) των άρ¬ 
θρων 95,96 και 116 Δ/τος 11/12-111929 και β) των άρθρων 
34 και 35 του Ν. 1473/1984 και για την εκποίηση ακινήτων 
ΤΕΘΑ που προβλέπεται από τις διατάξεις του Ν. 
4407/1929. 

31. Δωρεάν παραχώρηση ακινήτων του δημοσίου στον 
Οργανισμό Σχολικών Κτιρίων (Ο.Σ.Κ.) (άρθρο 116 Α.Ν. 
627/1968, όπως αντικαταστάθηκε με το άρθρο 3 του 
Ν.513/1976, σε συνδυασμό με το άρθρο 1 Π.Δ. 71/1984 
και το Ν. 1894/1990). 

32. Παραχώρηση δημοσίων κτημάτων στις Εφορείες 
Σχολείων (άρθρο 3 Ν. 513/1976 και το άρθρο 40 του Ν. 
1566/1985, σε συνδυασμό με το άρθρο 1 του Π.Δ. 
347/1986). 

33. Μεταβίβαση κατά κυριότητα ακινήτων του Δημοσί¬ 
ου, για τη στέγαση και εκπαίδευση ή κατασκήνωση Προ¬ 
σκόπων ή Ενώσεων παλαιών Προσώπων (άρθρο 3 του Ν. 
440/1976 και το άρθρο 1 του Π.Δ. 71/1984). 

34. Εκποίηση δημοσίων κτημάτων κατεχομένων αυθαί¬ 
ρετα και μη υπαγόμενων στις ρυθμίσεις του Ν. 719/1977 
(άρθρο 35 παρ. 7 του Ν. 1473/1984, σε συνδυασμό με το 
άρθρο 1 του Π.Δ. 347/1986). 

35. Εκποίηση στους κατόχους των ακινήτων, που έχουν 
καταβληθεί από το Δημόσιο ως εγκαταλειμμένα (άρθρο 2 
παρ. 1 Α.Ν. 2145/1939. Π.Δ. 97/1993). 

36. Εκποίηση αστικών ή αγροτικών δημοσίων κτημάτων, 
που βρίσκονται σε παραμεθόριες περιοχές και είναι μι¬ 
σθωμένα σε επαγγελματίες ή βιοτέχνες (άρθρο 6 του Ν. 
719/1977). 

37. Υπογραφή παραχωρητηρίων εκποιουμένων ανταλ¬ 
λαξίμων κτημάτων (άρθρο 15παρ. 2του Ν.Δ. 3713/1957). 

38. Έγκριση αποφάσεων Επιτροπών Δημοσίων Κτημά¬ 
των για την παραχώρηση σε κοινότητες αγροτικών εκτά¬ 
σεων κατηγορίας (ΜΕΤΡΟΥΚΕ) (άρθρο 20 παρ. 1 ΝΔ. 
3713/1957). 

39. Καθορισμός αμοιβής σε πρόσωπα, που υπέδειξαν 
ανταλλάξιμα ακίνητα (άρθρο 12 παρ 3του Ν.Δ. 3713/1957 
και το άρθρο 8 παρ. 5 του Ν. 357/1976, Π.Δ. 71/1984). 

40. Έγκριση εξάλειψης υποθηκών επί ανταλλαξίμων 
ακινήτων (άρθρο 15 παρ. 4 του Ν.Δ. 3713/1957, Π.Δ. 
71/1984). 

41. Έγκριση απ’ ευθείας εκποίησης ή παραχώρησης 
ανταλλαξίμου κτήματος κειμένου στα όρια του νόμου 
(άρθρο 10 Β.Δ. από 24.10.1940, άρθρο 9 παρ. 3, 4 και 12 
Ν.Δ. 3713/1957, άρθρο4παρ. 1,2, 3,4 Ν.Δ. 547/1970, άρ¬ 
θρα 1, 2, 3, 4, 6, 7 και 8του Ν. 357/1976, Π.Δ. 97/1993). 

42. Καθορισμός τιμήματος ανταλλαξίμων κτημάτων τα 
οποία ρυμοτομούνται ή έχουν διανεμηθεί σε κληρούχους 
από το Υπουργείο, εφόσον κείνται στα όρια του νόμου 
(άρθρο 5 Β.Δ. από 24.10.1940, άρθρο 6 Ν.Δ. 2967/1954, 
άρθρο 47 Ν 1591/1986 -ΦΕΚ Α' 50, Π.Δ. 97/1993). 

43. Έλεγχος παραχωρητηρίου καθώς και έγκριση κτη- 
ματολογικών μεταβολών επί ανταλλαξίμων κτημάτων που 
κείνται στα όρια του νομού (άρθρο 12 Π.Δ. 284/1988, ΠΔ. 
97/1993. 

44. θέματα εθνικών κληροδοτημάτων που αφορούν εκ- 
μισθούμενα κινητά ή ακίνητα κοινωφελούς περιουσίας 
στα όρια της περιφέρειας Κρήτης, (Π.Δ 347/1986 άρθρο 
1 παρ. 6 περίπτωση στ', σε συνδυασμό με το άρθρο 4 
παρ.1 του Π.Δ. 97/1993) όπως: 

α) Η εποπτεία και ο έλεγχος στην εκκαθάριση, διοίκηση 
και διαχείριση των καταλειπομένων υπέρ κοινωφελών 
σκοπών γενικά περιουσιών, οι οποίες βρίσκονται σε έναν 
νομό ή η εκπλήρωση των σκοπών, για τους οποίους κατα- 
λείπονται, περιορίζονται σε έναν νομό, με εξαίρεση την 
κατά τις διατάξεις της παρ. 2 του άρθρου 109 του Συ¬ 
ντάγματος και του Ν. 455/1976 επωφελέστερη, αξιοποίη¬ 
ση ή διάθεση κοινωφελούς περιουσίας (άρθρα 17 παρ 3 
και 18 παρ. 3 Π.Δ. 636/1977. Π.Δ. 771/1984, Π.Δ. 347/1986 
και Π.Δ. 97/1993). 

β) Άσκηση διοικητικής εποπτείας στους κηδεμόνες σχο- 
λαζουσών κληρονομιών, εφόσον η περιουσία βρίσκεται 
σε ένα νομό (Π.Δ. 97/1993). 


γ) Μέριμνα της εκκαθάρισης των υπέρ του κράτους κα- 
ταλειπομένων κοινωφελών περιουσιών εφόσον η περιου¬ 
σία βρίσκεται και ο σκοπός εκτελείται σε ένα νομό (Π.Δ. 
97/1993). 

δ) Διοίκηση και διαχείριση, καθώς και εκτέλεση του σκο¬ 
πού η-ων περιουσιών που έχουν υπαχθεί στην Άμεση Δια¬ 
χείριση του Υπουργείου Οικονομίας και Οικονομικών, 
εφόσον η περιουσία βρίσκεται και ο σκοπός εκτελείται σε 
ένα νομό (Π.Δ. 97/1993). 

ε) Η έγκριση εκμίσθωσης κινητών και ακινήτων κοινω¬ 
φελών περιουσιών και σχολαζουσών κληρονομιών, με δη¬ 
μοπρασία ή χωρίς δημοπρασία, καθώς και η έγκριση πα¬ 
ράτασης και αναπροσαρμογής μισθώματος ανεξάρτητα 
από το ύψος του μισθώματος και τη διάρκεια της μίσθω¬ 
σης, με εξαίρεση τις μακροχρόνιες μισθώσεις ακινήτων 
(παρ.2 του άρθρου 72 του Α.Ν. 2039/1939 όπως αυτή 
προστέθηκε με το Ν.Δ. 136/1973). 

45. Έγκριση μίσθωσης ακινήτου για στέγαση δημοσίων 
Υπηρεσιών χωρίς δημοπρασία (άρθρα 3 παρ. 2 και 29 
παρ. 3 Ν. 3130/2003 - ΦΕΚ Α' 76). 

46. Έγκριση διακήρυξης δημοπρασίας μίσθωσης ακι¬ 
νήτου για στέγαση δημοσίων Υπηρεσιών (άρθρο 6 παρ. 5 
Ν. 3130/2003). 

47. Ορισμός μελών Επιτροπών-Στέγασης Δημοσίων 
Υπηρεσιών (άρθρο 9 Ν. 3130/2003 - ΦΕΚ Α' 76). 

48. Εκδίκαση ενστάσεων κατά του πρακτικού καταλλη¬ 
λότητας των προσφερθέντων για μίσθωση ακινήτων για 
τη στέγαση δημοσίων Υπηρεσιών (άρθρο 13 Ν. 
3130/2003). 

49. Έγκριση πρακτικών δημοπρασίας μίσθωσης ακινή¬ 
του για στέγαση δημοσίων Υπηρεσιών (άρθρο 14 παρ. 1, 
3 και 4 Ν. 3130/2003). 

50. Κήρυξη έκπτωτου μειοδότη δημοπρασίας μίσθω¬ 
σης ακινήτου για στέγαση δημοσίων Υπηρεσιών (άρθρο 
15παρ. 2 Ν. 3130/2003). 

51. Λύση μίσθωσης και κατάπτωση εγγύησης λόγω μη 
εμπρόθεσμης παράδοσης του μισθωθέντος ακινήτου για 
τη στέγαση δημόσιας Υπηρεσίας (άρθρο 17 παρ. 1 Ν. 
3130/2003). 

52. Παράταση χρόνου παράδοσης μισθωθέντος ακινή¬ 
του για τη στέγαση δημόσιας Υπηρεσίας (άρθρο 17 παρ. 
2 Ν. 3130/2003). 

53. Πρόωρη λύση μίσθωσης ακινήτου που στεγάζει δη¬ 
μόσια Υπηρεσία (άρθρο 19 παρ. 1 και 2 Ν. 3130/2003). 

54. Αλλαγή στέγασης ή συστέγασης δημοσίων Υπηρε¬ 
σιών σε μισθωμένα ακίνητα (άρθρο 20 Ν. 3130/2003). 

55. Μονομερής παράταση της συναφθείσας μίσθωσης 
σε μισθωμένα ακίνητα (άρθρο 22 παρ. 3 Ν. 3130/2003). 

56. Έγκριση μίσθωσης ακινήτου για στέγαση δημοσίων 
Υπηρεσιών (άρθρο 23 παρ. 1 Ν. 3130/2003). 

57. Μεταβίβαση πιστώσεων για ενοίκια, γραφικά, μετα¬ 
φορά χρημάτων και γενικά για όλες τις λειτουργικές δα¬ 
πάνες των Δ Ο Υ, εκτός από τα έξοδα διοικητικής εκτέλε¬ 
σης (άρθρο 1 Ν.Δ 1337/1973). 

58. Έλεγχος της νομιμότητας έκδοσης της απόφασης 
του αρμόδιου Προϊσταμένου ΔΟΥ, που προβλέπεται από 
τηνπαρ. 5του άρθρου 33του Ν. 1591/1986 καιτηνπαρ. 8 
του ιδίου άρθρου, όπως αυτή προστέθηκε με την παρ. 7 
του άρθρου 39του Ν. 1914/1990 - ΦΕΚΑ' 178). 

59. Έγκριση προμήθειας ειδών επίπλωσης, για τη λει¬ 
τουργία των γραφείων των δημοσίων Υπηρεσιών νομαρ¬ 
χιακού επιπέδου, εκτός Χημικών Υπηρεσιών, ανεξάρτητα 
από το ύψος της δαπάνης και μέχρι την εξάντληση της 

προβλεπόμενης πίστωσης (άρθρο 1 παρ.2περ.3του Β.Δ 
194/1972, σε συνδυασμό με τις διατάξεις των Ν. 2218/ 
1994, 2273/1994 και 2297/1995). 

60. Ο χαρακτήρας των πιστώσεων του Προϋπολογι¬ 
σμού ως δεκτικών εκδόσεως χρηματικών ενταλμάτων 
προπληρωμής (άρθρο6παρ.4του Ν.Δ. 321/1969 (Α'205), 
σε συνδυασμό με Π.Δ. 71/1984 (ΦΕΚΑ'22). 

4. Στις περιπτώσεις 15,16,17, Διευθύνσεις Τοπικής Αυ¬ 
τοδιοίκησης και Διοίκησης Νομών Λασιθίου, Χανιών, Ρε- 
θύμνης, έχουν εφαρμογή οι ανωτέρω παράγραφοι της 
περίπτωσης 14/Α. 

5. Στην περίπτωση 20/Α ΔΙΕΥΘΥΝΣΗ ΑΣΤΙΚΗΣ ΚΑ¬ 
ΤΑΣΤΑΣΗΣ ΑΛΛΟΔΑΠΩΝ ΚΑΙ ΜΕΤΑΝΑΣΤΕΥΣΗΣ προστί¬ 
θεται η παράγραφος: 

3. Αποφυλάκιση αλλοδαπών που είναι άποροι και κρα¬ 
τούνται για ποινή από λαθρεμπόριο ή τελωνειακή παρά¬ 
βαση (άρθρο μόνο Α.Ν. 514/1968 - ΦΕΚ Α' 186 και Π.Δ 
71/1984). 

6. Ορίζουμε συναφείς αρμοδιότητες που δεν μνημο¬ 
νεύονται στην παρούσα απόφαση να ασκούνται κατ’ αντι¬ 
στοιχίαν από το Διευθυντή της οικείας Υπηρεσίας όπως 
καταχωρήθηκαν στην παρούσα. 

Η απόφαση αυτή ισχύει από της υπογραφής και να δη- 
μοσιευθεί στην Εφημερίδα της Κυβερνήσεως. 

Ηράκλειο, 17 Δεκεμβρίου 2004 

Ο Γενικός Γραμματέας Περιφέρειας 
ΣΕΡΑΦΕΙΜ ΤΣΟΚΑΣ 

-♦- 

Αριθ. 12/18275 (4) 

Ορισμός Επιτροπής στη Νομαρχία Θεσσαλονίκης. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Έχοντας υπόψη: 

1. Το Νόμο 2520/1997 (ΦΕΚ 173/Α) «Μέτρα για τους Νέ¬ 
ους Αγρότες, σύσταση Οργανισμού Επαγγελματικής Εκ¬ 
παίδευσης, Κατάρτισης και Απασχόλησης», όπως έχει 
τροποποιηθεί με τους Νόμους 2538/97 (ΦΕΚ 242/Α) και 
2601/98 (ΦΕΚ81/Α). 

2. Τον Καν. (ΕΕ) 950/97 (Ι_ 142/97) «για τη βελτίωση της 
αποτελεσματικότητας των γεωργικών διαρθρώσεων». 

3. Την Κ.Υ.Α. 303/97 (ΦΕΚ480/13) «συμπληρωματικά μέ¬ 
τρα για τους Νέους Αγρότες του Ν. 2520/1997». 

4. Το άρθρο 3 της 337410/10.7.1998 απόφασης του Υπ. 
Γεωργίας «λεπτομέρειες εφαρμογής του Ν.2520/1997». 

5. Τις εισηγήσεις των αρμοδίων Υπηρεσιών και Φορέων, 
αποφασίζουμε: 

Συγκροτούμε για τη διετία 2005-2006 τριμελή επιτροπή 
αποτελούμενη από τους: 

1. Λαναρά Χάϊδω, γεωπόνο της Διεύθυνσης Αγροτικής 
Ανάπτυξης Θεσσαλονίκης, ωςπρόεδρο, με αναπληρωτή της 
τονΧαραλάμπους Νικόλαο, γεωπόνο της ίδιας Υπηρεσίας. 

2. Τζόρη Τριανταφυλλιά, υπάλληλο της Δ.Ο.Υ. ΦΑΕ 
Θεσσαλονίκης, με αναπληρηρωτή της την Ποϊράζη Αθα¬ 
νασία, υπάλληλο της ίδιας Υπηρεσίας. 


3. Τσιχήτα Χρήστο, εκπρόσωπο της Ε.Α.Σ. Θεσ/νίκης «η 
Ομοσπονδία», με αναπληρωτή του τον Μουλά Χρήστο, 
μέλος της ίδιας Οργάνωσης. 

Εισηγητής στην παραπάνω επιτροπή, ορίζεται η Πα- 
παργυρούδη Μαρία, γεωπόνος της Διεύθυνσης Αγρο¬ 
τικής Ανάπτυξης Θεσσαλονίκης, με αναπληρωτή της 
την Βογιατζή Διαμαντούλα, γεωπόνο της ίδιας Υπηρε¬ 
σίας. 

Γραμματέα της επιτροπής ορίζουμε τον Τσονίδη Γεώρ- 
γιο, τεχνολόγο γεωπονίας της Διεύθυνσης Αγροτικής 
Ανάπτυξης Θεσσαλονίκης, με αναπληρωτή του την Κέ- 
ρου Πασχαλίνα, τεχνολόγο γεωπονίας της ίδιας Υπη¬ 
ρεσίας. 

Έργο της επιτροπής θα είναι ο καθορισμός της ιδιότη¬ 
τας των ενδιαφερομένων, ως αγροτών, νέων αγροτών, 
εργατών γης κ.λπ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 20 Δεκεμβρίου 2004 

Ο Νομάρχης κ.α.α. 

Ο Βοηθός Νομάρχης 

ΙΩΑΝΝΗΣ ΜΠΙΚΟΣ 

-♦- 

(5) 

Χορήγηση άδειας άσκησης επαγγέλματος Φυσικού Νο¬ 
σοκομείων Ακτινοφυσικού Ιατρικής στην Κωνσταντίνα 
Καραβάτου Κων/νου. 

Ο ΝΟΜΑΡΧΗΣ ΙΩΑΝΝΙΝΩΝ 

Με την υπ’ αριθμ. 5686/5.11.2004 απόφαση του Νομάρ¬ 
χη Ιωαννίνωνπου εκδόθηκε σύμφωνα με τις κείμενες δια¬ 
τάξεις, χορηγείται άδεια άσκησης επαγγέλματος Φυσι¬ 
κού Νοσοκομείων εκτός της περιοχής των Ιοντιζουσών 
ακτινοβολιών στην Κωνσταντίνα Καραβά του Κων/νου, 
για όλη την επικράτεια. 

Με εντολή Νομάρχη 

Ο Διευθυντής κ.α.α. 

ΙΩΑΝΝΗΣ ΚΟΡΔΑΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 6 ) 

Στο ΦΕΚ 1751/29.11.2004/τεύχος Β', στο οποίο δημοσι- 
εύθηκεη υπ’ αριθμ. 12854/8.11.2004 απόφαση του Γενι¬ 
κού Γραμματέα Περιφέρειας Ανατολικής Μακεδονίας- 
Θράκης και αφορά στην απόκτηση Ελληνικής Ιθαγένειας 
του ομογενούς Αϊβαζιάν Σαμβέλ του Ρούμπερτ, επιφέ- 
ρεται η εξής διόρθωση στην ημερομηνία υποβολής της 
αίτησής του από το εσφαλμένο «3.12.2004», στο ορθό 
«3.12.2003». 

(Από την Περιφέρεια Ανατολ. Μακεδονίας - Θράκης) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




